Diari Oficial de la Generalitat Valenciana


Sumari del DOGV 5946, del 03-02-2009 (2009/1015)

DECRET 21/2009, de 30 de gener, del Consell, pel qual es crea un col·legi d'Educació Infantil i Primària a Pilar de la Horadada.
--------------------------------------------------------------------------------------------------------------------------------

### Dades del document

Número de DOGV
:   5946

Data del DOGV
:   03-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/1015


Data del document
:   30-01-2009

Organisme emissor
:   Conselleria d'Educació

Tipus de document
:   Decret

Descriptors 

:   * Pilar de la Horadada
    * educació preescolar
    * centre d'ensenyament
    * ensenyament públic
    * ensenyament primari

DECRET 21/2009, de 30 de gener, del Consell, pel qual es crea un col·legi d'Educació Infantil i Primària a Pilar de la Horadada. [2009/1015]  
La Direcció Territorial d'Educació d'Alacant i la Direcció General d'Ordenació i Centres Docents han emés un informe proposant la creació d'un nou centre docent a Pilar de la Horadada per a atendre la demanda de places escolars d'Educació Infantil i Primària a la mencionada localitat.  
El nou centre escolar es crearà per desglossament del Col·legi d'Educació Infantil i Primària Martín Artigot i s'ubicarà en instal·lacions provisionals fins a la construcció d'un nou edifici escolar, que serà la seua seu definitiva.  
En aplicació del que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell, a proposta del conseller d'Educació i amb la deliberació prèvia del Consell, en la reunió del dia 30 de gener de 2009,  
DECRETE  
Article 1  
Es crea, per desglossament del Col·legi d'Educació Infantil i Primària Martín Artigot, codi 74466504, el centre docent següent:  
Província: Alacant.  
Municipi: Pilar de la Horadada  
Codi: 83680013.  
Denominació: Colegio de Educación Infantil y Primaria, núm. 4.  
Domicili: C/ San Juan, 40.  
Titular: Generalitat.  
Composició: 6 unitats d'Educació Infantil i 12 d'Educació Primària.  
Capacitat: 150 places escolars d'Educació Infantil i 300 d'Educació Primària.  
Article 2  
1. El nou centre escolar iniciarà les seues activitats el curs escolar 2008/09. En el dit curs escolar oferirà 2 unitats d'Educació Infantil i 4 d'Educació Primària.  
2. El centre disposarà dels llocs de treball de mestre de les especialitats següents:  
- 2 Educació Infantil.  
- 2 Educació Primària.  
- 1 Idioma Estranger: Anglés.  
- 1 Educació Física.  
- 1 Música.  
- 1 Pedagogia Terapèutica.  
Article 3  
1. El Col·legi d'Educació Infantil i Primària Martín Artigot quedarà configurat amb 7 unitats d'Educació Infantil i 13 d'Educació Primària.  
2. El centre disposarà dels llocs de treball de mestre de les especialitats següents:  
- 9 Educació Infantil.  
- 13 Educació Primària.  
- 1 Idioma Estranger: Anglés.  
- 1 Idioma Estranger: Francés.  
- 2 Educació Física.  
- 1 Música.  
- 1 Pedagogia Terapèutica.  
- 1 Audició i Llenguatge   
DISPOSICIONS ADDICIONALS  
Primera  
El que establix el present decret s'inscriurà en el Registre de Centres Docents de la Comunitat Valenciana.  
Segona  
La Direcció Territorial d'Educació d'Alacant nomenarà l'equip directiu del centre, de conformitat amb el que establixen la Llei Orgànica 2/2006, de 3 de maig, d'Educació, i l'article 17.3 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell.  
DISPOSICIONS FINALS  
Primera  
Es faculta el conseller d'Educació perquè adopte les mesures que siguen necessàries per a l'acompliment i desplegament del que establix este decret, així com per a modificar, si és el cas, la configuració del centre.  
Segona  
Este decret es publicarà en el Diari Oficial de la Comunitat Valenciana i produirà efectes des de l'inici del curs escolar 2008/09, llevat del que fa referència al nomenament de l'equip directiu, en este cas, els efectes s'estendran a l'1 de juliol de 2008.  
Alacant, 30 de gener de 2009  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN